Fêtes Johanniques i Reims: Til minde om Jeanne d’Arc - France.fr
Reims, Champagne: Jeanne d’Arcs minde lever videre til Fêtes Johanniques
Publiceret Den 1 Juni 2016, 09:00, Sidste Opdatering 21 Januar 2020, 14:19
© Jacques DRIOL — Fêtes Johanniques i Reims til minde om Jeanne d’Arc
Hvert år fejres kroningen af kong Karl VII, som blev opfordret til at tage tronen af den legendariske Jeanne d'Arc efter erobringen af Orléans og sejren over englænderne i Patay i 1429. Begivenhederne ændrede Frankrigs skæbne, som dengang var domineret af englændere og deres allierede.
Efter at Klodvig 1. (466-511) lod sig døbe i Reims, er de fleste kongelige kroningsceremonier blevet gennemført i netop denne by. De populære festligheder, fejrer på samme tid både kong Karl VIIs kroning og Jeanne d'Arcs rolle heri.
Ved gengivelser af kroningen er hendes person altid repræsenteret ved den unge kongens side.
Traditionen føres videre: Reims fejrer sin historie
Hvert år fejrer Reims denne begivenhed i kongehusets historie med pomp og pragt, og efter ceremonien foran statuen af Jeanne d'Arc er det tid til selve kroningen:
En parade går gennem byen mod Notre-Dame de Reims, hvor næsten 500 deltagere klædt i de flotteste middelalderdragter venter til tonerne af datidens musik. Flere musikgrupper er med til at fejre festlighederne, nogle kommer endda fra udlandet.
© Carmen_Moya_22 — Reims domkirke Notre-Dame de Reims
Under de to dage festlighederne inviterer hele byen på en rejse tilbage i tiden, og man opfører bl.a. en middelalder landsby med håndværkere og handelsfolk i datidens klædedragter.
Oplev de håndlavede varer og de traditionelle arbejdsmetoder, deltag i workshops (tvekamp, illumineret håndskrift, møntpresse) og nyd trubadurens ballader eller lyt til de mange koncerter med middelaldermusik, som kan høres i gaderne og på byens pladser.
Besøg Reims
Her ligger Reims